Кангрэгацыя Ўсходніх Цэркваў – гэта ведамства Рымскай курыі, створанае для таго, каб спрыяць разьвіцьцю Цэркваў візантыйскага, сірыйскага, армянскага, халдэйскагай і копцкага абрадаў, якія знаходзяцца ў еднасьці з Апостальскай Сталіцай, а таксама забясьпечваць захаванасьць літургічнай, духоўнай і дысцыплінарнай спадчыны гэтых Цэркваў. У дачыненьні да япархіяў, ярархаў, духавенства, кліру і вернікаў усходняга абраду яна выконвае такія самыя задачы, якія для вернікаў лацінскага абраду выконваюць адпаведныя Кангрэгацыі. Акрамя таго, у асобных рэгіёнах (напрыклад, на Блізкім Усходзе) яна мае эксклюзіўную юрысдыкцыю, дзе ёй падлягаюць таксама вернікі лацінскага абраду.